Skupni Ukrep

z dne 22. novembra 1996

Sveta na podlagi člena J.3 Pogodbe o Evropski uniji o območju Velikih jezer

(96/669/SVZP)

SVET EVROPSKE UNIJE JE

ob upoštevanju Pogodbe o Evropski uniji in zlasti člena J.3 Pogodbe,

ob upoštevanju sklepov Evropskega sveta v Firencah 21. in 22. junija 1996,

ob upoštevanju Skupnega stališča z dne 24. oktobra 1994 o ciljih in prednostnih nalogah Evropske unije v zvezi z Ruando,

ob upoštevanju izjav, sprejetih na sestanku 28. oktobra 1996 in na posebnem sestanku ministrov za razvojno sodelovanje in humanitarno pomoč 7. novembra 1996, namenjenemu položaju v vzhodnem Zairu,

ker je 9. in 15. novembra 1996 Varnostni svet Združenih narodov sprejel Resoluciji 1078 in 1080, ki ju je treba izvajati;

zavedajoč se pomembnosti prispevka afriških držav k reševanju krize na območju Velikih jezer;

ker Evropska unija že sodeluje pri reševanju krize s konstruktivnim delovanjem posebnega odposlanca na območju Velikih jezer;

ker mora Evropska unija svoja prizadevanja za rešitev krize vključiti v dejavnosti mednarodne skupnosti v skladu z ustreznimi resolucijami Varnostnega sveta;

ker je Svet danes sprejel spremljajoči Sklep, ki od Zahodnoevropske unije (ZEU) zahteva, da pripravi in izvaja posebne vidike tega skupnega ukrepa, ki se nanaša na obrambo,

SPREJEL NASLEDNJI SKUPNI UKREP:

Člen 1

Evropska unija podpira takojšnje izvajanje ustreznih resolucij Varnostnega sveta Združenih narodov, da bi omogočila dostavo humanitarne pomoči v vzhodni Zaire in pospešila vrnitev beguncev v njihovo izvorno državo ter vrnitev razseljenih oseb. Skupnost in njene države članice bodo prispevale k izvajanju teh resolucij na način, ki se jim zdi ustrezen, in ki ga bodo uskladile z načinom, opredeljenim v teh skupnih ukrepih. Evropska unija kot prednostno nalogo potrjuje vrnitev beguncev v njihovo izvorno državo in potrebo po premagovanju vseh ovir na poti do tega cilja. Potrjuje svojo pripravljenost, da bo pomagala Ruandi ustvariti temeljne pogoje za vrnitev ruandskih beguncev.

Člen 2

V smislu podpore za koordinacijo Združenih narodov, Svet dodaja, da bo Komisija zagotovila koordinacijo prizadevanj Skupnosti in njenih držav članic za čimprejšnje zagotavljanje in posredovanje humanitarne pomoči beguncem in razseljenim osebam v vzhodnem Zairu.

Člen 3

Ob upoštevanju svojih prostovoljnih prispevkov v obliki humanitarne ali vojaške pomoči, se države članice posvetujejo in sodelujejo z Svetom glede prostovoljnih prispevkov v podporo afriškemu sodelovanju v večnacionalnih silah, v skladu z ustreznimi resolucijami Varnostnega sveta Združenih narodov.

Člen 4

Glede financiranja prispevka Skupnosti k ciljem teh skupnih ukrepov Svet ugotavlja, da bo Komisija preučila možnosti in pripravila ustrezne predloge.

Člen 5

Evropska unija bo okrepila svoja prizadevanja za ponovno vzpostavitev stabilnosti na območju Velikih jezer, zlasti s spodbujanjem ustanavljanja demokratičnih institucij in spoštovanja človekovih pravic. Ponovno potrjuje, da bo mednarodna konferenca o miru, varnosti in razvoju na območju Velikih jezer, ki se organizira pod nadzorom Združenih narodov in Organizacije afriške enotnosti, imela odločilno vlogo pri iskanju trajne rešitve krize na tem območju. Vse strani vabi, naj podvojijo svoja prizadevanja, da bo to konferenco mogoče organizirati.

Člen 6

Ta skupni ukrep začne veljati z dnem sprejetja.

Člen 7

Ta skupni ukrepi se objavi v Uradnem listu.

V Bruslju, 22. novembra 1996

Za Svet

Predsednik

J. Burton

--------------------------------------------------